[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "KINNITATUDEesti Rahvusringha\u0308a\u0308lingujuhatuse 26.08.2019otsusega nr 3.1"}, {"text_idx": "#000006", "text": "1.1 Ka\u0308esolev reglement (edaspidi - reglement) sa\u0308testab Eesti Rahvusringha\u0308a\u0308lingu poolt va\u0308lja kuulutatava laulukonkursi \"EESTI LAUL 2020\" (edaspidi \u2013 konkurss) tingimused ja la\u0308biviimise korra."}, {"text_idx": "#000007", "text": "1.3 Konkursi la\u0308biviimist korraldab ja sellega seotud ku\u0308simused otsustab Eesti Rahvusringha\u0308a\u0308ling (edaspidi ERR)."}, {"text_idx": "#000008", "text": "1.4 ERRi kontaktid: Faehlmanni 12, 15029 Tallinn; 7. korrus, tuba 7113; e-post: eestilaul [a\u0308t] err.ee."}, {"text_idx": "#000009", "text": "1.5 Konkursil osalemisega no\u0303ustuvad konkursil osalejad reglemendi tingimustega ning Euroopa Ringha\u0308a\u0308lingute Liidu (EBU) poolt kehtestatud Eurovisiooni lauluvo\u0303istluse reeglitega \"Rules of the 65th Eurovision Song Contest\" (p 12.2) ning kohustuvad neid ta\u0308itma, samuti tegema ERR-iga koosto\u0308o\u0308d konkursi la\u0308biviimisel ja tagama ERR-ile ko\u0303ik o\u0303igused, mis on vajalikud laulude, nende esituste ja salvestiste, samuti lauluga seotud promomaterjalide kasutamiseks."}, {"text_idx": "#000011", "text": "2.1 Konkursile esitatud laul peab olema lo\u0303plik vo\u0303istluslaulu versioon ning master. Laul peab vastama ja\u0308rgmistele no\u0303uetele:"}, {"text_idx": "#000013", "text": "2.1.2 laulul peavad olema originaalsed (algupa\u0308rased) so\u0303nad ja muusika;"}, {"text_idx": "#000014", "text": "2.1.3 lauluso\u0303nad ega muusika ei tohi olla osalejate vo\u0303i kolmandate isikute poolt avalikustatud (avaldatud vo\u0303i u\u0308ldsusele suunatud) enne 01.12.2019. Eelvoorust poolfinaalidesse pa\u0308a\u0308senud laulud avalikustab ERR, kui ERR ei ole otsustanud teisiti;"}, {"text_idx": "#000015", "text": "2.1.4 laul ega selle esitus ei tohi olla vastuolus seaduse ja/vo\u0303i heade kommetega ega kahjustada konkursi ega Eurovisiooni lauluvo\u0303istluse mainet."}, {"text_idx": "#000018", "text": "2.2.2 laulu live-esitusel on keelatud live-muusikainstrumentide kasutamine;"}, {"text_idx": "#000019", "text": "2.2.3 ko\u0303ikides voorudes peavad laulul olema sama(d) solist(id) ja autor(id) kui eelvoorus;"}, {"text_idx": "#000020", "text": "2.2.4 u\u0308hegi esitaja su\u0308nniaeg ei tohi olla hilisem kui 15.04.2004;"}, {"text_idx": "#000021", "text": "2.2.5 laulu esitajaks ei vo\u0303i olla isik, kes samal aastal esitab mo\u0303ne teise riigi laulu Eurovisiooni lauluvo\u0303istlusel vo\u0303i pretendeerib sellele."}, {"text_idx": "#000022", "text": "3.1 Konkursil vo\u0303ivad osaleda autorid, autorite kollektiivid (edaspidi - autor, autorid), kes on Eesti Vabariigi kodanikud, va\u0308lismaalasest Eesti Vabariigi residendid tulumaksuseaduse mo\u0303istes vo\u0303i mitteresidendid (punktis 3.2. sa\u0308testatud erisusega)."}, {"text_idx": "#000023", "text": "3.2 Kui laulu muusika autorite seas on va\u0308lismaa autoreid, kes pole Eesti Vabariigi kodanikud vo\u0303i residendid, siis ei tohi neid olla arvuliselt rohkem, kui Eesti Vabariigi kodanikest ja/vo\u0303i residendist autoreid. Mitteresidendist autoreid tohib olla sama palju vo\u0303i va\u0308hem. ERR-il on o\u0303igus teha erandeid ka\u0308esoleva punkti ta\u0308itmise osas."}, {"text_idx": "#000025", "text": "3.4 U\u0308ks muusikaja/vo\u0303i so\u0303nade autor vo\u0303i autorite kollektiiv vo\u0303ib osaleda konkursil kuni 5 (viie) lauluga."}, {"text_idx": "#000028", "text": "3.6.1 01.09- 31.10.19 esitatud eestikeelse laulu osalustasu on 25\u20ac, vo\u0303o\u0303rkeelse ja mitmekeelse laulu osalustasu on 75\u20ac;"}, {"text_idx": "#000031", "text": "3.8 Osalustasu kasutatakse vajadusel\"Eesti Laul 2020\" vo\u0303itja osalemisega seotud kulude katteks 65. Eurovisiooni lauluvo\u0303istlusel."}, {"text_idx": "#000033", "text": "4.1 Laulu esitamise ta\u0308htaeg konkursile on 01.09.2019- 06.11.2019 kell 12:00. Laul koos muu reglemendis loetletud materjaliga tuleb u\u0308leslaadida ERRi veebikeskkonda eestilaul.ee."}, {"text_idx": "#000034", "text": "4.2 Konkursil osalemiseks tuleb koos iga lauluga eraldi esitada ja u\u0308leslaadida:"}, {"text_idx": "#000035", "text": "4.2.1 laulu kvaliteetne fonogramm ja instrumentaalfonogramm (vo\u0303ib sisaldada taustavokaale) WAV-failina."}, {"text_idx": "#000036", "text": "4.2.2 lauluso\u0303nad (kui so\u0303nad ei ole eestikeelsed, siis ka nende to\u0303lge eesti keelde);"}, {"text_idx": "#000037", "text": "4.2.3 laulu esitaja(te) lu\u0308hibiograafia pdf-failina, millest selguks esitaja(te) varasem laval ning televisioonis esinemise kogemus;"}, {"text_idx": "#000040", "text": "5.1 Reglemendile vastavate laulude hulgast valib z\u030cu\u0308rii poolfinaalidesse kokku 24 laulu. Z\u030cu\u0308rii hindab laule pimesi (st neile pole teada laulude autorid). Z\u030cu\u0308rii liikmete isikuid ei avalikustata enne eelvooru tulemuste teatavaks tegemist."}, {"text_idx": "#000042", "text": "5.3 Poolfinaalidesse pa\u0308a\u0308sevate laulude nimed, autorid ja esitajad avalikustatakse (ERR-i programmides, kodulehtedel, sotsiaalmeedia kontodel) hiljemalt 22.11.2019. Lauludele antud punkte ja laulude paremusja\u0308rjestust ei avalikustata."}, {"text_idx": "#000043", "text": "5.4 Poolfinaalidesse valitud laulude esmaesitlus toimub hiljemalt 01.12.2019, kui ERR ei ole otsustanud teisiti."}, {"text_idx": "#000044", "text": "5.5 Poolfinaalidesse valitud lauludele tuleb laulu meeskonnal teha muusikavideo ning see u\u0308le anda ERR-le hiljemalt 25.11. 2019."}, {"text_idx": "#000046", "text": "6.1 Poolfinaalides ja finaalis esitatakse laulud otse-eetrise lavasesituses instrumentaalfonogrammi saatel, kuid instrumentaalfonogrammil on lubatud kasutada taustvokaale. Laulu meloodia dubleerimine fonogrammil on keelatud. Seda peavad esitama taustavokaalid elavas esituses. Instrumentaalfonogramm peab olema ERR-i serverisse u\u0308leslaaditud hiljemalt 06.11.2019 kell 12:00. Hilisem fonogrammi muutmine maksab 150\u20ac (koos ka\u0308ibemaksuga). Fonogrammi muutmise loa andmise otsustab ERR."}, {"text_idx": "#000047", "text": "6.2.1 Poolfinaalidesse ja finaali pa\u0308a\u0308senud laulude autorid ja esitajad peavad olema ajavahemikul 15.11.2019-01.03.2020 ka\u0308ttesaadavad esinemisteks erinevates ERR-i saadetes, proovides ja konkursiga seotud promou\u0308ritustel ja -kampaaniates. Superfinalistidel on kohustus esineda ma\u0308rtsis-juunis 2020 \"Eesti Laulu\" eriu\u0308ritus(t)el. Ta\u0308pse kuupa\u0308eva ja esinemiskoha otsustab ERR hiljemalt 10.03.2020;"}, {"text_idx": "#000048", "text": "6.2.2 Ajavahemikus 15.11.2019 kuni 01.03.2020 toimuvad esitajate ja autoritega poolfinaalide ja finaali koosolekud, proovid ja intervjuud ja\u0308rgmistel tingimustel: 6.2.2.1 laulu proovi toimumise pa\u0308eva, kellaaja ja pikkuse ma\u0308a\u0308rab ERR;"}, {"text_idx": "#000051", "text": "6.2.2.4 esitajate stiliseerimise vajaduse otsustamisel ning esinemiskostu\u0308u\u0308mide, soengute ja lavalise liikumise valikul on otsustav so\u0303na ERR-il;"}, {"text_idx": "#000052", "text": "6.2.2.5 laulude autorid tagavad esitajate osalemise ERR-i poolt antud kuupa\u0308evadel ko\u0303ikidel konkursi proovides ja otse-saadetes;"}, {"text_idx": "#000053", "text": "6.2.2.6 esitajad ja autorid vo\u0303i nende esindajad peavad osalema 15.11.2019 toimuval infokoosolekul ja vastavalt ajakavale 02.12.- 04.12.2019 toimuval live-show koosolekul."}, {"text_idx": "#000054", "text": "6.2.2.7 laulu lo\u0303plik lavashow kontseptsioon ja one-shot video tuleb ERR-ile esitada hiljemalt 20.12.2019. Hilisem kontseptsiooni muutmine maksab 150\u20ac(koos ka\u0308ibemaksuga). Muutmise loa andmise otsutsab ERR."}, {"text_idx": "#000055", "text": "6.2.2.8 Konkursi vo\u0303idulaulu lavashow ja\u0308a\u0308b samaks ka Eurovisiooni lauluvo\u0303istlusel. Juhul kui vo\u0303idulaulu lavashowd pole vo\u0303imalik Eurovisooni reeglite ja\u0308rgi kasutada, siis tuleb vo\u0303idulaulu autoritel hiljemalt 03.03.2020 esitada uus Eurovisiooni reeglitele vastav lavashow kontseptsioon."}, {"text_idx": "#000057", "text": "6.4.1 Alates punktis 4.1 nimetatud materjalide esitamisest ERR-ile kuni konkursi lo\u0303puni, on ERR-il o\u0303igus laule, esitusi, fonogramme ning muid materjale igal moel konkursi kontekstis kasutada (sh konkursiga seotud promou\u0308ritustel ja kampaaniates). ERR-il on o\u0303igus sel eesma\u0308rgil anda all-litsentsi kolmandatele isikutele."}, {"text_idx": "#000058", "text": "6.4.2 Alates 01.12.2019 vo\u0303ivad autorid ja esitajad laule u\u0308ldsusele suunata ja igal viisil laulude tuntuse saavutamisele kaasa aidata (va. kasutada andmiseks kolmandate isikute, nende kaupade ja/vo\u0303i teenuste reklaamiks), juhul kui ERR ei ole otsustanud teisiti."}, {"text_idx": "#000060", "text": "7.1 Poolfinaalidesse pa\u0308a\u0308senud laulude autorite, esitajate ja fonogrammitootjatega so\u0303lmitakse ajavahemikus 15.11. - 01.12.2019 kirjalikud lepingud, milles sa\u0308testatakse poolte o\u0303igused ning kohustused seoses laulude osalemisega konkursil ja vo\u0303imaliku Eurovisiooni lauluvo\u0303istlusel osalemisega. Lepingus sa\u0308testatakse ka laulude, nende esituste ja salvestistega seotud intellektuaalomandi o\u0303iguste kasutamine."}, {"text_idx": "#000063", "text": "8.1 Mo\u0303lemas poolfinaalis pannakse ha\u0308a\u0308letusele 12 laulu. Mo\u0303lemast poolfinaalist pa\u0308a\u0308sevad finaali 6 laulu. Finaalis osaleb kokku 12 laulu."}, {"text_idx": "#000064", "text": "8.2 Poolfinaalides ja finaalis esitatavate laulude ja\u0308rjekorra ma\u0308a\u0308rab ERR."}, {"text_idx": "#000065", "text": "8.3 Poolfinaalidest finaali pa\u0308a\u0308sevad laulud selgitatakse va\u0308lja 13.02.2020 ja 15.02.2020toimuvate otsesaadete ka\u0308igus kahes voorus: esimeses voorus z\u030cu\u0308rii ha\u0308a\u0308letuse ja televaatajate telefoniha\u0308a\u0308letuse teel, teises voorus televaatajate telefoniha\u0308a\u0308letuse teel. Kui ERR nii otsustab, kasutatakse esimeses voorus tulemuse selgitamisel ka internetikeskkondade kasutajastatistikat."}, {"text_idx": "#000066", "text": "8.4 Finaali vo\u0303idulaul, mis esindab Eestit 65ndal Eurovisiooni lauluvo\u0303istlusel, valitakse va\u0308lja 29.02.2020 toimuva \"EESTI LAUL 2020\" otsesaate ka\u0308igus kahes voorus: esimeses voorus z\u030cu\u0308rii ha\u0308a\u0308letuse ja televaatajate telefoniha\u0308a\u0308letuse teel, teises voorus (superfinaalis) televaatajate telefoniha\u0308a\u0308letuse teel."}, {"text_idx": "#000068", "text": "9.1 Poolfinaalides ja finaalis esitatud laulude autoritele makstakse autoritasu ja\u0308rgmiselt:9.1.1 finaalis esikohale tulnud laulu autori(te)le \u2013 summas 3000 eurot, mille maksab va\u0308lja Eesti Autorite U\u0308hing;"}, {"text_idx": "#000069", "text": "9.1.2 finaalis teisele kohale tulnud laulu autori(te)le \u2013 summas 2000 eurot, mille maksab va\u0308lja Eesti Autorite U\u0308hing;"}, {"text_idx": "#000070", "text": "9.1.3 finaalis kolmandale kohale tulnud laulu autori(te)le \u2013 summas 1000 eurot, mille maksab va\u0308lja Eesti Autorite U\u0308hing;"}, {"text_idx": "#000071", "text": "9.1.4 finaalis neljandale ja igale ja\u0308rgnevale kohale tulnud laulu autori(te)le \u2013 500 eurot laulu kohta;"}, {"text_idx": "#000072", "text": "9.1.5 poolfinaalides mistahes kohale tulnud laulu autori(te)le \u2013 500 eurot laulu kohta."}, {"text_idx": "#000075", "text": "9.4 Kui autor osaleb konkursil fu\u0308u\u0308silisest isikust ettevo\u0303tjana (FIE) vo\u0303i a\u0308riu\u0308hingu kaudu, on autoritasu va\u0308ljamaksmise lisatingimuseks autoritasu kohta ERR-ile arve (ja u\u0308hise autorsuse korral ka punktis 9.3 nimetatud kokkuleppe) esitamine. Kui autor, kes osaleb konkursil FIE-na vo\u0303i a\u0308riu\u0308hingu kaudu, on ka registreeritud ka\u0308ibemaksukohustuslane, lisandub autoritasule ka\u0308ibemaks. Arve tuleb ERR-ile esitada hiljemalt 30.06.2020, hilisemaid arveid ERR ei aktsepteeri."}, {"text_idx": "#000076", "text": "9.5 Esitajatele, kes esitasid laule poolfinaalides vo\u0303i finaalis, makstakse esitajatasu ja\u0308rgmiselt: 9.5.1 finaalis esikohale tulnud laulu esitaja(te)le \u2013 stipendium kogusummas 1000 eurot, mille maksab va\u0308lja Eesti Esitajate Liit;"}, {"text_idx": "#000077", "text": "9.5.2 finaalis teisele kohale tulnud laulu esitaja(te)le \u2013 stipendium kogusummas 1000 eurot, mille maksab va\u0308lja Eesti Esitajate Liit;"}, {"text_idx": "#000078", "text": "9.5.3 finaalis kolmandale kohale tulnud laulu esitaja(te)le \u2013 stipendium kogusummas 1000 eurot, mille maksab va\u0308lja Eesti Esitajate Liit;"}, {"text_idx": "#000079", "text": "9.5.4 poolfinaalides mistahes kohale vo\u0303i finaalis mistahes kohale tulnud laulu solisti(de)le \u2013 100 eurot igale esitajale iga laulu kohta;"}, {"text_idx": "#000080", "text": "9.5.5 poolfinaalides mistahes kohale vo\u0303i finaalis mistahes kohale tulnud laulu taustaesitaja(te)le \u2013 50 eurot igale esitajale iga laulu kohta."}, {"text_idx": "#000081", "text": "9.6 Finaalis esitatud vo\u0303idulaulu fonogrammi tootjale makstakse tasu ja\u0308rgmiselt: 9.6.1 finaalis esikohale tulnud laulu fonogrammitootjale - kogusummas 1000 eurot, mille maksab va\u0308lja Eesti Fonogrammitootjate U\u0308hing."}, {"text_idx": "#000082", "text": "9.7 Esitajatasu ja fonogrammitootja tasu makstakse va\u0308lja punktis 9.2 - 9.4. sa\u0308testatud tingimustel. Eesti Esitajate Liidu stipendiumite va\u0308ljamaksmisel ja\u0308rgitakse stipendiumite maksmise alustes ja korras toodud tingimusi."}, {"text_idx": "#000084", "text": "9.9 ERR ei hu\u0308vita autoritele ega esitajatele konkursil ja/vo\u0303i Eurovisiooni lauluvo\u0303istlusel osalemise to\u0303ttu tehtud kulutusi (nt transpordi ja parkimisega seotud kulud), va\u0308lja arvatud ka\u0308esolevas reglemendis vo\u0303i punkti 7.1. so\u0303lmitavas lepingus ette na\u0308htud juhtudel."}, {"text_idx": "#000086", "text": "10.1.1 laulu autori(te), esitaja(te) ja fonogrammitootja kohustus anda punktis 9 nimetatud tasu eest ERR-ile luba (all-litsentsi andmise o\u0303igusega) laulu, selle esituste ja salvestiste kasutamiseks Eurovisiooni lauluvo\u0303istluse reeglites ja reglemendis sa\u0308testatud eesma\u0308rkidel, viisidel ja ta\u0308htaegadel, samuti vajadusel laulust singelplaadi tootmiseks; 10.1.2 ERR-i lo\u0303plik so\u0303na Eurovisiooni lauluvo\u0303istluse lavalise numbri osas, sealhulgas stilistika, koreograafia, dekoratsioonide, visuaalide ja lavastuse osas;"}, {"text_idx": "#000087", "text": "10.1.3 ERR-i o\u0303igus otsustada Eurovisiooni lauluvo\u0303istluse reeglites ette na\u0308htud salvestiste tootmisega seotud ku\u0308simused;"}, {"text_idx": "#000088", "text": "10.1.4 ERR-i kohustus saata ja esitaja(te) kohustus osaleda ERR-i delegatsiooni koosseisus kuni 3 (kolme) na\u0308dala jooksul 65nda Eurovisiooni lauluvo\u0303istluse toimumise ajal selle poolfinaalis, kvalifitseerumise korral finaalis ning kaasnevatel u\u0308ritustel;"}, {"text_idx": "#000089", "text": "10.1.5 Vajadusel ja vo\u0303imalusel u\u0308he laulu autori, produtsendi vo\u0303i mo\u0303ne kolmanda laulu loomisega seotud isiku, kelle isik on eelnevalt ERR-iga koosko\u0303lastatud, osalemine ERR-i delegatsiooni liikmena Eurovisiooni lauluvo\u0303istluse poolfinaalis, kvalifitseerumise korral ka finaalis ja kaasnevatel u\u0308ritustel;"}, {"text_idx": "#000090", "text": "10.1.6 ERR-i kohustus kanda punktides 10.1.4 ja 10.1.5 nimetatud isiku(d) Eurovisiooni lauluvo\u0303istlusele saatmisega seotud kulutused tingimustel ning ma\u0308a\u0308rades, mis on sa\u0308testatud to\u0308o\u0308la\u0308hetuste kohta;"}, {"text_idx": "#000091", "text": "10.1.7 ERR-i ja laulu autori(te), esitaja(te), fonogrammitootja, produtsendi jt kohustus teha vastastikku koosto\u0308o\u0308d Eurovisiooni lauluvo\u0303istlusel osalemise tingimuste ta\u0308itmiseks ja sellel parimate tulemuste saavutamiseks."}, {"text_idx": "#000092", "text": "11.1 ERR kogub ja to\u0308o\u0308tleb isikuandmetena fu\u0308u\u0308silisest isikust autorite, esitajate ja fonogrammitootjate isikuandmeid, mis on nimetatud reglemendi punktides 4 ja 6 vo\u0303i toodud punktis 7 nimetatud lepingutes."}, {"text_idx": "#000093", "text": "11.2 Isikuandmete to\u0308o\u0308tlemine on vajalik laulu osalemiseks konkursil, vo\u0303idulaulu puhul osalemiseks Eurovisiooni lauluvo\u0303istlusel, samuti konkursil osalejatega so\u0303lmitud lepingute ta\u0308itmiseks. Isikuandmete to\u0308o\u0308tlemise eesma\u0308rk on ka tagada autorite teoste, esitajate esituste ja fonogrammide o\u0303iguspa\u0308rane kasutamine ning nende o\u0303iguste igaku\u0308lgne kaitse vastavalt autorio\u0303iguse seadusele."}, {"text_idx": "#000095", "text": "11.4 Kogutavatest isikuandmetest avalikustatakse u\u0308ldsusele isiku nimi ja isiku kujutis, samuti andmeid lu\u0308hibiograafiast. Isikuandmeid edastatakse kolmandatele isikutele, kui see on vajalik teoste ja esituse kasutamiseks ja/vo\u0303i autori ja esitaja o\u0303iguste kaitseks vo\u0303i kui vastav o\u0303igus vo\u0303i kohustus tuleneb seadusest."}, {"text_idx": "#000097", "text": "12.1 Konkurss loetakse va\u0308lja kuulutatuks 1.09.2019, reglement konkursi tingimustega tutvumiseks avalikustatakse ERR-i koduleheku\u0308ljel."}, {"text_idx": "#000098", "text": "12.2 Eurovisiooni lauluvo\u0303istluse reeglite \"Rules of the 65th Eurovision Song Contest\" ja neile lisatud materjalidega ning laulude autorite, esitajate ja fonogrammitootjatega so\u0303lmitavate lepingute projektidega on puudutatud isikutel vo\u0303imalik tutvuda ERR-i asukohas ja internetis "}, {"text_idx": "#000099", "text": "12.3 ERR ja\u0308tab endale o\u0303iguse teha reglemendis muudatusi. Muudatused avalikustatakse viivitamatultERR-i koduleheku\u0308ljel."}, {"text_idx": "#000100", "text": "12.4 Konkursil osalemisega seotud su\u0308ndmuste ajakava on toodud reglemendi lisas nr 1."}, {"text_idx": "#000101", "text": "Eesti Laul 2024 konkurss on avatud"}, {"text_idx": "#000103", "text": "Killandi: Eesti Laulu poolfinaale ei ole vo\u0303imalik enam telemajas teha"}, {"text_idx": "#000104", "text": "Eesti Laulu produtsent: artist peab ennast lugu esitades ha\u0308sti tundma"}, {"text_idx": "#000105", "text": "Eesti Laul stardib juba 15. septembril"}, {"text_idx": "#000106", "text": "Eesti Laulu finaalile elas kaasa u\u0308le 300 000 inimese"}, {"text_idx": "#000107", "text": "Eesti Laulu viipekeelde to\u0303lkinud Jegor: enim vaidlesime visuaalse ilu u\u0308le"}, {"text_idx": "#000108", "text": "Eesti Laulu vo\u0303itnud Alika: ma ei ole oma esinemist veel ja\u0308rele vaadanud"}]